62011CO0069_MT
Subject of the case
Parti operattiva
Subject of the case
Suġġett
Talba għal deċiżjoni preliminari - Rechtbank van eerste aanleg te Brugge - Interpretazzjoni tal-Artikolu 11A(1)(a) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill bejgħ - Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) u tal-Artikolu 73 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) - Kiri ta’ dgħajjes għar-rikreazzjoni - Ftehim dwar it-tqassim tal-ispejjeż bejn l-impriża li tipprovdi d-dgħajjes għall-kiri u l-impriża li tikri - Possibbiltà ta’ fatturazzjoni ta’ ċerti spejjeż lill-impriża kerrejja - Nuqqas ta’ fatturazzjoni - Dispożizzjoni nazzjonali li teżiġi l-pagament tal-VAT fuq dawn l-ispejjeż li ma humiex fatturati.
Parti operattiva
Dispożittiv
L-Artikolu 11A(1)(a) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li, f’ċirkustanzi bħal dawk fil-kawża prinċipali, it-taxxa fuq il-valur miżjud ma hijiex dovuta fuq l-ispejjeż jew fuq l-ammonti li setgħu jiġu ffatturati permezz ta’ kuntratt mill-persuna taxxabbli lill-parti kontraenti l-oħra, li iżda ma ġewx iffatturati.